Fuq fomm l-Għawdxin hemm kliem li Malta ma jingħadx bħal trampi , bankunċini u oħrajn . Hemm imbagħad kliem li jingħad fiż-żewġ gżejjer, iżda b'tifsira differenti. Li ġejjin huma ħames kelmiet li fil-gżira tat-tliet għoljiet għandhom sens ieħor. Libsa ħafifa ta' ġewwa li n-nisa jilbsuha meta joqogħdu d-dar jew meta jkunu lebsin pulit u jkunu jridu jnaddfu jew jaħslu xi ħaġa biex ma jiċċappsux In-nanna tħobb toqgħod bil-gejxa Għawdex Band tax-xagħar li tintlibes biex iżżejjen ix-xagħar jew biex ix-xagħar ma jiġix fuq il-wiċċ Qed jilgħab mat-tifla tal-gejxa roża ażżmu Tintuża għall-ħobż bla ħmira, ħobż ażżmu , u għal min ikun aħrax, żorr, imqit Dak bniedem ażżmu, jimbuttak Għawdex Min ikun xortih tajba, fortunat, l-aktar min jagħmel xi ħaġa bl-addoċċ u jġibha żewġ Kemm hu ażżmu tefgħu ħażin u skorja Hemm anki l-verb, ażżma , għal min tiġih tajba minkejja kollox Konna tard u xorta lħaqnieh il-vapur; ażżmajnieha llum Dan il-verb għandu ħafna tifsiriet. Tlieta mill-aktar komuni: 1. Titkellem, tgħid tiegħek Ilek tpaċpaċ, ħallini nfendi waħda 2. Tkampa waħdek, taħseb għal rasek Irid jitgħallem ifendi għal rasu 3. Tiekol kemm tiflaħ, tiffanga Aqliblu l-ikel u erħilu jfendi Għawdex Żiffa, kurrent ta' arja friska f'kamra jew fi spazju magħluq Iftaħ it-tieqa tal-gallarija ħalli jfendi Xi wħud jgħidu jinvesti f'dan is-sens, riħ jinvesti Il-mant twil tal-libsa tal-għarusa Iċ-Ċina għamlu libsa tat-tieġ b'kuda twila kważi tliet mili Għawdex Q agħqa tax-xagħar; meta tiġbru toppu u ddawru qagħqa tond fuq rasek Kif qed insemmu x-xagħar, kont taf li Għawdex flok naqta' xagħri u naħsel xagħri jgħidu naqta' x-xagħar u naħsel ix-xagħar ? ċombin Injama żgħira li magħha tinżamm il-ħjata li biha tinħadem il-bizzilla; maqbad biex tinħadem il-bizzilla li jservi wkoll ta' piż għall-ħjata biex tinżamm stirata Dari ċ-ċombini ġieli kienu jkunu tal-għadam u saħansitra tal-ħġieġ Għawdex Apparti għodda għall-ħjata tal-bizzilla, Għawdex tfisser ukoll labra tal-inxir Fl-antik il-labar tal-inxir kienu jkunu qishom ċombini, u f'xi rħula Maltin, bħal Ħal Safi, hekk kienu jsibuhom ukoll Kelma Għawdxija mill-qasam tal-inxir hi perċa , il-ħabel tal-inxir, għax meta tonxor il-ħwejjeġ, tperriċhom tkun qiegħed. U s-Siġġiewi, Għawdex ta' Malta, jonxru fil- manxar jew fil- manxra Taf xi kelma oħra li meta taqsam il-fliegu tibdel is-sens?
5 kelmiet li Għawdex ifissru ħaġ'oħra